Athiénou

Athiénou (kreik. Αθηένου, myös Athiaínou, Αθηαίνου, turk. Kiracıköy) on kylä ja kunta (Δήμος Αθηένου, Dímos Athiénou) Lárnakan alueella Kyproksen tasavallassa Kyproksen saarella. Sen väkiluku on 5 017 (2011). Athiénoun kylä sijaitsee linnuntietä noin 20 kilometriä Lárnakasta pohjoiseen. Kylä sijaitsee saaren jakavalla vihreällä linjalla, jolla sijaitsee sen lisäksi vain muutama muu asuttu kylä. Suurin osa kunnan alueesta on vuodesta 1974 Turkin miehittämää ja Pohjois-Kyproksen turkkilaisen tasavallan hallussa. Lähteet Aiheesta muualla Kuvia tai muita tiedostoja aiheesta Athiénou Wikimedia Commonsissa Δήμος Αθηένου. Athiénoun kunnan verkkosivut. (kreikaksi)